পঞ্চপল্লীতে সুনীলের আগমনের কারণ সম্পর্কে শুনেছিলাম-কলকাতায় মারা যাওয়ার আগে অতুল প্রসাদ সেন মগর গ্রামে তাদের বিশাল সম্পতি তার বাবার নামে প্রতিষ্ঠিত স্কুলটিতে দান করে গেছেন। সেই সম্পতির দলিল নিয়েই অতুলের জন্ম ভিটায় এসেছিলেন সুনীল। এমন মানুষের আগমনে স্কুল কর্তৃপক্ষ সেদিন এক অনুষ্ঠানেরও আয়োজন করেছিল। পাশের শহীদ স্মৃতি উচ্চ বিদ্যালয়সহ বিভিন্ন শিক্ষা প্রতিষ্ঠানের শিক্ষক, শিক্ষার্থী আর এলাকার শতশত সাহিত্য পিপাসু লোকজনও অংশ নিয়েছিল ওই অনুষ্ঠানে।